REPUBLIKA HRVATSKA

PRIMORSKO GORANSKA ŽUPANIJA

GRAD DELNICE

Kl.

Ur.broj:

Delnice,

Obavijest vlasnicima kuća za odmor

Obavještavaju se svi obveznici poreza na kuće za odmor (vlasnici kuća za odmor) na području Grada Delnice da su dužni Gradu Delnice dostaviti podatke o kući za odmor, sukladno članku 38. st. 2. Zakona o financiranju jedinice lokalne i područne (regionalne) samouprave (NN 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15).

Isto tako, vlasnik je dužan prijaviti svaku promjenu činjeničnog stanja bitnog za utvrđenje obveze poreza na kuće za odmor, osobito promjenu vlasništva, promjenu osobnih podatka vlasnika / uspostavu suvlasništva te promjenu korisne površine kuće za odmor u m2 (uvećanje ili umanjenje) te dostaviti isprave i dokumentaciju kojima dokazuje navedeno.

Člankom 35. Zakona o financiranju utvrđeno je da se kućom za odmor smatra svaka zgrada ili dio zgrade ili stan koji se koriste povremeno ili sezonski, odnosno koja se ne koristi za stanovanje.

Člankom 89. st. 1. toč. 3. propisano je da će se novčanom kaznom od 500,00 do 25.000,00 kuna kazniti za prekršaj pravna ili fizička osoba koja ne dostavi podatke za utvrđivanje poreza na kuće za odmor u zakonom određenom roku.

Prijava kuće za odmor može se izvršiti na priloženom obrascu, a može se preuzeti i osobno u Gradu Delnice.

Ispunjen obrazac dostavlja se na Grad Delnice, Trg 138.brigade HV 4, 51300 Delnice ili na

e-mail adresu:

porezi@infoprojekt.hr

*Izvadak iz*

**ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE**

(Redakcijski pročišćeni tekst. „Narodne novine“, br.117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15

**3. Porez na kuće za odmor**

Članak 35.

(1) Porez na kuće za odmor plaćaju pravne i fizičke osobe koje su vlasnici kuća za odmor.

(2) Kućom za odmor smatra se svaka zgrada ili dio zgrade ili stan koji se koriste povremeno ili sezonski.

(3) Kućom za odmor, u smislu ovoga Zakona ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.

Članak 36.

(1) Porez na kuće za odmor plaća se od 5,00 do 15,00 kuna po jednom četvornom metru korisne površine kuće za odmor.

(2) Visinu poreza na kuće za odmor propisuju svojom odlukom općina ili grad.

(3) Općina ili grad propisuju visinu poreza na kuće za odmor ovisno o mjestu, starosti, stanju infrastrukture te drugim okolnostima bitnim za korištenje kuće za odmor.

Članak 37.

(1) Porez na kuće za odmor ne plaća se na kuće za odmor koje se ne mogu koristiti.

(2) Kućama za odmor iz stavka 1. ovoga članka smatraju se kuće za odmor koje se ne mogu koristiti zbog ratnih razaranja i prirodnih nepogoda (poplava, požar, potres), te starosti i trošnosti.

(3) Porez na kuće za odmor ne plaća se na kuće za odmor za vrijeme dok su u njima smješteni prognanici i izbjeglice.

(4) Porez na kuće za odmor ne plaća se na odmarališta u vlasništvu jedinica lokalne i područne (regionalne) samouprave koja služe za smještaj djece do 15 godina starosti.

(5) Odlukom općine ili grada mogu se propisati i druga oslobođenja od plaćanja poreza na kuće za odmor iz gospodarstvenih i socijalnih razloga.

Članak 38.

(1) Obračun i način plaćanja poreza na kuće za odmor uređuju se odlukom općine ili grada.

(2) Obveznici poreza na kuće za odmor moraju nadležnom poreznom tijelu dostaviti podatke o kućama za odmor, koji se odnose na mjesto gdje se nalaze ti objekti, te korisnu površinu.

(3) Podatke iz stavka 2. ovoga članka treba dostaviti do 31. ožujka godine za koju se utvrđuje porez na kuće za odmor.

(4) Porez na kuće za odmor plaća se u roku od 15 dana od dana dostave rješenja o utvrđivanju toga poreza.

(5) Porez na kuće za odmor pripada općini ili gradu na čijem se području nalazi kuća za odmor.

*Izvadak iz*

**ODLUKE O POREZIMA GRADA DELNICE**

( „Službene novine Primorsko goranske županije“ br. 32/01, 04/02, 44/06, 29/07, 37/09, 12/11 i „Službene novine Grada Delnice“ 08 /15)

V. POREZ NA KUĆE ZA ODMOR

Članak 11.

Kućom za odmor smatra se svaka zgrada ili dio zgrade ili stana koji se koristi povremeno ili sezonski.

Kućom za odmor ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.

Članak 12.

Obveznici plaćanja poreza na kuće za odmor su pravne i fizičke osobe koje su vlasnici kuća za odmor, a koje se nalaze na području Grada Delnica.

Članak 13.

Osnovicu poreza na kuće za odmor čini četvorni metar korisne površine kuće za odmor.

Članak 14.

Porez na kuće za odmor plaća se u visini od 15,00 kuna.

Članak 15.

Porez na kuće za odmor koje su se stekle nasljeđivanjem i koje su starije od 50 godina plaća se u visini od 5,00 kuna.

Porez na kuće za odmor koje nemaju mogućnosti priključka na infrastrukturu (struja, voda), plaća se u visini od 10,00 kuna.

Članak 16.

Porez na kuće za odmor ne plaća se za kuće za odmor koje se ne mogu koristiti zbog ratnih razaranja i prirodnih nepogoda (poplava, požar, potres) te starosti i trošnosti.

Porez na kuće za odmor ne plaća se na kuće za odmor za vrijeme dok su u njima smješteni prognanici i izbjeglice.

Članak 17.

O oslobađanju plaćanja poreza na kuće za odmor odlučuje tijelo nadležno za razrez poreza za svaki konkretni slučaj, na temelju pismenog zahtjeva obveznika plaćanja poreza na kuće za odmor, te uz prethodno mišljenje Poglavarstva Grada Delnice.

\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime (naziv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt (telefon)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa za primanje pismena

REPUBLIKA HRVATSKA

PRIMORSKO GORANSKA ŽUPANIJA

GRAD DELNICE

**POREZ NA KUĆE ZA ODMOR**

**PRIJAVA NASTANKA OBVEZE/PROMJENE**

1. **Adresa kuće za odmor**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**mjesto,ulica i kućni broj**

**Površina nekretnine iznosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m2.**

**Razdoblje korištenja nekretnine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (razdoblje od kada podnositelj prijave koristi nekretninu ili od kada je stekao vlasništvo nad nekretninom)**

**Prijašnji vlasnik/korisnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime /naziv osobe koja je bila vlasnik odnosno korisnik nekretnine prije podnositelja prijave)**

**Način stjecanja : nasljeđivanje DA NE**

**Priključak na infrastrukturu : DA NE**

----------------------------------------------------

Potpis ovlaštene osobe

-----------------------------------

Mjesto i datum